ANDREW WOMMACK EVANKELIUMIN ÄÄRELLÄ
OPETUSTA ELIASTA 20/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Tänään saatan päätökseen pitkän opetussarjani Eliasta.
Minulla on tästä aiheesta upouusi kirja ja työkirja.
Olen opettanut Eliasta jo yli 20 vuotta, mutta kirjat ovat uusia.
Suosittelen lämpimästi, että hankit itsellesi nuo materiaalit.
Olemme 2. kuningasten kirjan luvussa 2.
Tässä luvussa kerrotaan siitä, kuinka Elia otettiin taivaaseen.
Elia oli yksi kahdesta Raamatun henkilöstä, jotka eivät ikinä kuolleet.
Heidät vain otettiin taivaaseen. Toinen heistä oli Hanok.
Hänestä kerrotaan 1. Moos. 5:ssä. Hän vain vaelsi Jumalan kanssa, -
ja sitten häntä ei enää ollut, sillä Jumala otti hänet pois.
Voisi sanoa Hanokin olleen niin lähellä Herraa, että eräänä päivänä -
Herra sanoi: "Olet lähempänä minun kotiani kuin omaasi, tule mukaani."
En tiedä, miten se oikeasti meni, mutta vain Elia ja Hanok -
eivät koskaan kuolleet, vaan heidät temmattiin Jumalan läsnäoloon.
Ennen kuin luemme tekstin, kerron, mitä tätä ennen on tapahtunut.
1. Kun. 19:ssä Elia ylpistyi ja kuvitteli olevansa isiään parempi.
Samalla hän lakkasi olemasta täysin riippuvainen Jumalasta.
Siksi hän pakeni Iisebeliä, mutta ahdistui siitä niin, -
että pyysi Herraa ottamaan henkensä. Jumala yritti saada hänet palaamaan -
Jisreeliin, mutta Elia kieltäytyi. Hän valitti olevansa ainoa, -
joka palveli Jumalaa, vaikka tiesi, ettei asia ollut niin.
Hän sai uuden mahdollisuuden, mutta vastasi taas väärin.
Niinpä Jumala käski hänen voidella seuraajansa. Hän teki sen, -
mutta jätti tekemättä kaksi kolmesta asiasta, jotka Jumala käski tehdä.
Tästä huolimatta Elia ei kuollut, vaan Jumala otti hänet taivaaseen.
Tämä puhuu minulle paljon. Se todistaa meille, -
ettei suhteemme Jumalaan perustu pelkkiin tekoihimme. Eliahan mokasi.
Jos Jumala käskisi minun tehdä jotakin, uskon, että tekisin sen.
Olisi kamalaa, jos en tekisi, vaan valikoisin, mitä haluan tehdä.
Elia jätti osan asioista tekemättä, koska halusi Israelin kärsivän.
Hän ei halunnut nähdä niiden asioiden tapahtuvan, joista Jumala puhui.
Hän toimi väärin ja epäonnistui, mutta silti hänet otettiin taivaaseen.
Tämä todistaa, että Jumalan rakkaus meitä kohtaan perustuu uskoon, -
ei tekoihimme. Usko ja tekomme liittyvät toisiinsa siinä mielessä, -
että jos todella uskomme johonkin, se vaikuttaa tekoihimme.
En halua sanoa, että usko ja teot olisivat kaksi täysin eri asiaa.
Jumalalla ei ole koskaan ollut palveluksessaan ketään täydellistä, -
emmekä me ole ensimmäisiä. Joskus, kun epäonnistumme, -
meidän on vaikea uskoa, että Jumala voisi enää siunata tai käyttää meitä.
Kaikki perustuukin uskoon.
Virheen jälkeen voimme nousta ja jatkaa toimimista uskon varassa, -
vaikka teoillamme onkin seurauksia. Näen tämän Elian elämässä.
Hän epäonnistui todella pahasti, mutta silti hän nousi jaloilleen -
ja vaelsi niin lähellä Herraa, että hänet vain otettiin taivaaseen.
2. Kun. 2:1 "Silloin, kun Herra oli vievä Elian tuulispäässä taivaaseen, -
kulkivat Elia ja Elisa Gilgalista. Ja Elia sanoi Elisalle: -
'Jää tähän, sillä Herra on lähettänyt minut Beeteliin asti'.
Mutta Elisa vastasi: 'Niin totta kuin Herra elää, ja niin totta -
kuin sinun sielusi elää: minä en jätä sinua'. Ja he menivät Beeteliin."
Niin Beetelissä olevat profeetan- oppilaat tulivat Elisan tykö -
ja sanoivat hänelle: 'Tiedätkö, että Herra tänä päivänä ottaa sinun herrasi
pois sinun pääsi ylitse?' Hän vastasi: 'Tiedän kyllä; olkaa vaiti'."
Tämä tulee toistumaan kolmesti.
Vanhan testamentin aikana oli profeetanoppilaita.
Englanninkielisessä käännöksessä puhutaan profeettojen pojista, -
mutta kyse oli opiskelijoista, ei profeettojen biologisista lapsista.
Raamattukoulumme opiskelijoitakin olisi kutsuttu "Andrewin pojiksi".
Elisalla oli opetuslapsia ja raamattu- kouluja monessa eri paikassa.
Hän opetti heitä kuulemaan Jumalan ääntä -
ja toimimaan Jumalan voimassa.
Nämä oppilaat siis tulivat Elisan luo ja kysyivät, eikö tämä tiennyt, -
että Jumala tulisi tuona päivänä ottamaan Elian taivaaseen.
Olen ihmeissäni siitä, ettei vain Elisa tiennyt tätä asiaa, -
vaan se oli yleisesti tiedossa näiden oppilaiden keskuudessa.
Heitä oli opetettu kuulemaan Jumalan ääntä niin hyvin, -
että kaikki opiskelijat kolmessa eri paikassa tiesivät sen.
Nuo paikat olivat kaukana toisistaan, joten he eivät olleet voineet kuulla -
sitä toisiltaan. Tuolloin ei ollut tekstiviestejä tai Skypeä.
Silti kaikki profeetanoppilaat tiesivät, että Elia otettaisiin taivaaseen.
On upeaa, että noin monet pystyivät kuulemaan Jumalan ääntä noin hyvin.
Jumala on puhunut minulle yliluonnollisia asioita, -
mutta se, että ehkä jopa sadat ihmiset saivat saman viestin samaan aikaan, -
ja olivat kaikki samalla aaltopituudella Jumalan kanssa, on minusta ihme.
Uudessa testamentissa sanotaan, että uuden liiton kirkkaus -
on paljon suurempi kuin vanhan, 2. Kor. 3:10―11.
Se tarkoittaa, että meidän uuden liiton uskovien, joissa asuu Pyhä Henki, -
tulisi pystyä kuulemaan Jumalan ääntä paljon näitä ihmisiä paremmin.
Kuitenkin he kuulivat Jumalaa huomattavasti paremmin -
kuin useimmat uuden liiton uskovat nykyisin.
Meillä on siis vielä töitä. Meidän tulisi kuulla Jumalaa -
ainakin tällä tasolla ja vielä paljon heitä paremminkin.
Valitettavasti näin ei tapahdu.
Jae 4 "Ja Elia sanoi hänelle: -
'Elisa, jää tähän, sillä Herra on lähettänyt minut Jerikoon'.
Mutta hän vastasi: 'Niin totta kuin Herra elää, ja niin totta kuin -
sinun sielusi elää: minä en jätä sinua'. Ja he tulivat Jerikoon.
Niin Jerikossa olevat profeetan- oppilaat astuivat Elisan tykö -
ja sanoivat hänelle: 'Tiedätkö, että Herra tänä päivänä ottaa herrasi -
pois sinun pääsi ylitse?' Hän vastasi: 'Tiedän kyllä; olkaa vaiti'.
Ja Elia sanoi hänelle: 'Jää tähän, sillä Herra on lähettänyt minut Jordanille'.
Mutta hän vastasi: 'Niin totta kuin Herra elää, ja niin totta kuin -
sinun sielusi elää: minä en jätä sinua'. Niin he kulkivat molemmat yhdessä.
Mutta myös profeetanoppilaita lähti matkaan viisikymmentä miestä, -
ja he asettuivat syrjään jonkun matkan päähän näiden kahden -
pysähtyessä Jordanille."
He jäivät katsomaan, koska olivat niin varmoja Elian taivaaseen ottamisesta.
Elia näytti haluavan, ettei Elisa olisi katsomassa sitä.
En tiedä kaikkia syitä siihen, mutta kun minulta on tultu pyytämään, -
että laskisin käteni jonkun ylle ja pyytäisin hänelle opettamisen lahjaa -
tai siunaisin hänen työtään, koen joka kerta Herran johdattavan minua -
kysymään, onko hän valmis ottamaan sen vastaan ja sitoutunut työhön.
En ole aivan samassa tilanteessa, mutta usein torjun tällaiset ihmiset -
ja kieltäydyn tekemästä sitä. Teen sen siksi, -
että jos joku todella haluaa sitä, hän tulee takaisin -
ja saan toisen tilaisuuden. Jos joku ei ole niin sitoutunut, -
että tulisi takaisin, en halua antaa hänelle tätä voimaa ja voitelua.
On tärkeää, että ihminen on tarpeeksi sitoutunut Jumalaan.
Jumalan voitelu on asia, johon ei pidä suhtautua kevyesti.
Sitä ei anneta kenelle tahansa, joka ajattelee, että sepä olisi kiva saada.
Hänen on oltava sitoutunut. Uskon, että Elia toimi juuri näin.
Hän tiesi Elisan haluavan sen voiman ja voitelun, joka hänellä oli, -
muttei halunnut antaa sitä, ellei Elisa halunnut sitä koko sydämestään.
Jer. 29:11 "Sillä minä tunnen ajatukseni, jotka minulla on -
teitä kohtaan, sanoo Herra: rauhan eikä turmion ajatukset; -
minä annan teille tulevaisuuden ja toivon." Jae 13 "Te etsitte minua -
ja löydätte minut, kun te etsitte minua kaikesta sydämestänne."
Emme löydä Jumalaa, jos emme etsi Häntä kaikesta sydämestämme.
Meidän on sitouduttava Häneen. Miksi?
Jumala rakastaa meitä ja haluaa antaa voimansa meille kaikille, -
mutta Hän ei tee sitä, jos pyydämme Häntä muuttamaan elämämme -
kahdessa minuutissa ennen kuin lempiohjelmamme alkaa tv:ssä.
Herra haluaa ihmisiä, eivät halua mitään muuta kuin Hänet.
Jos voimme elää ilman suurempaa läheisyyttä Hänen kanssaan, -
Hän antaa meidän elää ilman sitä. Häntä on etsittävä täysillä.
Uskon, että Elian toiminnassa oli kyse tästä samasta asiasta.
Hän koetteli Elisaa saadakseen tietää, jäisikö tämä johonkin näistä paikoista.
Elisan kunniaksi on sanottava, ettei hän antanut minkään estää häntä -
saamasta tuota voimaa ja voitelua.
He siis pysähtyivät Jordanille. Jae 8 "Niin Elia otti vaippansa, -
kääri sen kokoon ja löi veteen; ja vesi jakaantui kummallekin puolelle, -
ja he kävivät molemmat virran yli kuivaa myöten."
En tiedä, kuinka moni teistä on käynyt Jordanilla.
Se ei ole mikään pieni joki. Kyse oli aivan vastaavasta ihmeestä -
kuin Punaisen meren jakaantuminen tai se, kun Joosua ylitti Jordanin -
kuivaa maata pitkin. Se oli todella suuri ihme.
Elia vain kääri viittansa kokoon ja löi sillä vettä, ja joen vedet jakaantuivat.
Tuo vanha profeetta oli valmis lähtemään tästä maailmasta, -
ja Jumala voima toimi hänessä yhä.
Jae 9 "Kun he olivat tulleet yli, sanoi Elia Elisalle: -
'Pyydä minua tekemään hyväksesi jotakin, ennenkuin minut otetaan -
pois sinun tyköäsi'."
Elisa tiesi, mitä oli tekeillä, eikä suostunut jäämään syrjään -
ja menettämään siunausta. Niinpä Elia kysyi: "Hyvä on, mitä haluat?"
"...Elisa sanoi: 'Tulkoon minuun sinun hengestäsi kaksinkertainen osa'."
Hän vastasi: 'Pyyntösi on vaikea täyttää. Mutta jos näet, -
kuinka minut otetaan pois sinun tyköäsi, niin se täytetään; -
jollet, niin se jää täyttämättä.'"
Tällaisia asioita ei jaella noin vain, vaan on oltava sinnikäs.
Jeesus sanoo Matteuksen luvussa 11, että hyökkääjät tempaavat -
Taivasten valtakunnan itselleen. Minusta Hän tarkoittaa, -
että kyllästyneinä odottamaan otamme siunauksen vaikka väkisin.
Haluamme sitä niin kovasti, ettemme hyväksy kieltävää vastausta.
Jumala on luvannut meille voiton, eikä vähempi kelpaa meille.
Elia siis sanoo Elisalle, että tämä saa haluamansa vain, -
jos on tarpeeksi sinnikäs.
Jae 11 "Kun he niin kulkivat ja puhe- livat, niin katso, äkkiä ilmestyivät -
tuliset vaunut ja tuliset hevoset, ja ne erottivat heidät toisistansa, -
ja Elia nousi tuulispäässä taivaaseen.
Kun Elisa sen näki, huusi hän: 'Isäni, isäni! Israelin sotavaunut -
ja ratsumiehet!' Sitten hän ei enää nähnyt häntä.
Ja hän tarttui vaatteisiinsa ja repäisi ne kahdeksi kappaleeksi."
Tässä on paljon symboliikkaa siitä, miten saamme Jumalalta asioita.
Elisa siis riisui omat vaatteensa.
Jae 13 "Sitten hän otti maasta Elian vaipan, joka oli pudonnut -
hänen päältään, palasi takaisin ja pysähtyi Jordanin rannalle."
Jos haluat, että Jumalan voima toimii kauttasi, sinun on laitettava syrjään -
itsesi, toiveesi, tavoitteesi ja kaikki muut itsekkäät asiat, -
joilla vaatetat itsesi, ja oltava valmis ottamaan vastaan ne vaatteet, -
jotka tulevat Jumalalta. Eliakin sanoi Elisan pyynnön olleen vaikea.
Monet eivät tiedä, mitä pyytävät.
Jaakobin ja Johanneksen, kahden opetuslapsen, äiti pyysi Jeesukselta, -
että hänen poikansa saisivat istua Jeesuksen vieressä -
Hänen valtakunnassaan. Jeesus sanoi, ettei äiti tiennyt, mitä pyysi.
Lopulta Hän sanoi, etteivät nuo asiat olleet Hänen vallassaan.
Hän kysyi myös, olivatko he valmiit juomaan sen maljan, -
jonka Hän tulisi juomaan ja kokemaan kaiken sen, minkä Hänkin.
Heillä ei ollut tästä aavistustakaan, mutta he sanoivat olevansa.
Jeesus vastasi, että niin he tulisivatkin tekemään.
Jaakob olikin yksi seurakunnan ensimmäisiä marttyyreita.
Johannes taas eli vanhaksi, mutta perimätiedon mukaan -
hänet keitettiin öljyssä ja ajettiin sitten maanpakoon Patmokselle.
Jumalan palvelemisella on hintansa.
Jos todella seuraat Jumalan kutsua, et ole juhlien keskipiste -
tai yhteiskunnan suosituin ihminen.
Joskus sinun täytyy eristäytyä ja tehdä vaikeita asioita.
Tähän Elia viittasi. Kun Elisa näki, että Elia otettiin taivaaseen, -
hän puki päälleen Elian viitan ja astui uuteen rooliinsa.
Voisin sanoa tästä paljon. Olen paljon tekemisissä pastorien kanssa.
Monet ihmiset, erityisesti pastorit, eivät voi toteuttaa Jumalan kutsua, -
koska eivät antaudu siihen eivätkä näe itseään siinä roolissa.
He näkevät itsensä edelleen tavallisina pulliaisina.
Minä olin sisäänpäin kääntynyt betoninvalaja, kun Herra kutsui minut -
saarnaamaan miljoonille ihmisille.
Sinun on nähtävä itsesi uudessa roolissa ja muutettava identiteettiäsi.
En ole enää sisäänpäin kääntynyt enkä betoninvalaja.
Olen ihminen, jonka Jumala on kutsunut tekemään tätä.
Elisa puki Elian viitan ylleen, ja siitä hetkestä lähtien hän uskoi -
saaneensa sen, mitä pyysi, eli kaksinkertaisen osan Elian hengestä.
Jae 14 "Ja hän otti Elian vaipan, joka oli pudonnut tämän päältä, löi veteen -
ja sanoi: 'Missä on Herra, Elian Jumala?' Kun hän siis löi veteen, -
jakaantui se kummallekin puolelle, ja Elisa kävi virran yli."
Hän pystyi siis toistamaan Elian viimeisen ihmeen, -
joka oli samalla hänen ensimmäinen ihmeensä.
Elisa teki kaksi kertaa niin paljon ihmeitä kuin Elia. Olen laskenut ne.
Raamatussa on mainittu 10 Elian tekemää ihmettä -
ja 20 Elisan kautta tapahtunutta ihmettä. Yksi niistä oli se tapaus, -
jossa kuollut mies heräsi eloon, kun hänet oli heitetty Elisan hautaan.
Elisan luissakin oli siis tarpeeksi voitelua kuolleista herättämiseen.
Lisäksi Elisa herätti yhden miehen kuolleista elinaikanaan.
Hän oli siis väkevä Jumalan mies.
Huomaa, mitä Elisa sanoi: "Missä on Herra, Elian Jumala?"
Tämän voi nähdä positiivisella tavalla niin, että hän halusi sanoa -
Jumalalle tehneensä kaiken sen, mitä Elia käski hänen tehdä -
saadakseen kaksinkertaisen osan Elian voitelusta.
Hän uskoi saaneensa sen ja halusi koetella Jumalaa.
"Missä on Herra, Elian Jumala?"
Tämä ei ole väärin, mutta Jumala on vahvistanut lupauksensa UT:ssa.
Siksi meidän tulisi mieluummin kysyä: "Missä ovat Jumalan Eliat?"
Ei Jumala ole jättänyt tekemättä jotakin, vaan ongelma on se, -
ettei ole tarpeeksi Elian ja Elisan kaltaisia ihmisiä, -
jotka ovat julistaneet Sanaa ja pysyneet lujina vastustuksen keskellä.
Jumala etsii Elioita ja Elisoja, ihmisiä, jotka ovat sinnikkäitä, -
uskovat Jumalaan ja odottavat yliluonnollisia ja ihmeellisiä asioita.
Haluan olla yksi heistä. Olen nähnyt jotakin siitä, -
mutten ole tehnyt tarpeeksi. Uskon, että on vielä jotakin enemmän.
Rukoilen, että sinäkin sanoisit: "Herra, tässä olen.
Sinun ei tarvitse etsiä kauempaa, käytä minua."
En usko, että Jumala valikoi ihmisiä ja vain päättää, -
että jotkut tulevat olemaan tyhmiä, masentuneita, köyhiä tai sairaita.
Uskon, että Jumalalla on täydellinen suunnitelma jokaiselle meistä.
Ne ovat erilaisia, eikä kaikkien tarvitse tehdä sitä, mitä minä teen.
Jokaisen tulisi kuitenkin selvittää, mitä Jumala puhuu juuri heille.
Kun he sitten toteuttavat kutsuaan, heidän elämänsä on yliluonnollista.
Ehkä et koskaan puhu tv:ssä tai tule kuuluisaksi, -
mutta sinun tulisi olla Jumalan tahdon ytimessä ja tuoda muutosta -
perheesi, työkavereidesi, naapureidesi ja seurakuntasi elämään.
Heidän tulisi nähdä, että olet uskova ja että Jumalan voima on sinussa.
Se ei tapahdu vahingossa, vaan sinulla on oltava Elisan asenne.
Sinun on oltava sinnikäs ja päätettävä, ettet anna kenenkään pitää sinua -
missään muualla kuin siellä, missä sinun kuuluu olla.
Jos haluat nähdä näiden asioiden tapahtuvan, sinun on oltava sinnikäs.
Haluan vielä muistuttaa, että Elia epäonnistui todella pahasti.
Hän jätti tekemättä asioita, jotka Jumala käski hänen tehdä, -
mutta silti hänen suhteensa Jumalaan oli loppuun asti niin läheinen, -
että hänet otettiin suoraan taivaaseen.
Se on ihmeellistä. Raamatussa mainitaan vain kaksi ihmistä, -
joille kävi näin, ja Elia oli toinen heistä, vaikka epäonnistui pahasti.
Tämän tulisi rohkaista sinua. Epäonnistumisista voi selvitä.
Elia pystyi jakamaan Jordan-virran ja ylittämään sen kuivaa maata pitkin, -
vaikkei hän enää palannut täyttämään Jumalan käskyä.
Elisan, hänen seuraajansa, oli tehtävä ne asiat.
Elian teot eivät olleet täydellisiä, mutta hän uskoi Jumalaan.
Hänen suhteensa Jumalaan oli kunnossa, ja siksi hän ei kuollut.
Se on ihmeellistä. Hyvä uutinen meille on, -
että vaikkemme ole täydellisiä, voimme silti luottaa Jumalaan, -
ja Jumala voi täyttää tahtonsa elämässämme.
Muistutan vielä, että minulla on tästä aiheesta paljon materiaalia.
Minulla on tästä uusi kirja ja työkirja.
Kohta kuulet, miten voit tilata ne.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan viides osa kertoo Elian taivaaseen ottamisesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
MIESTEN KONFERENSSI
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Palvonta, ylistys ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani tätä ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Voit tutustua siihen miesten konferenssissamme.
Ilmoittautumiset osoitteessa CharisBibleCollege.org.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämässä, mediassa, lähetyksessä tai musiikissa.
Seurakuntatyön linjalla syvennytään Sanaan ja saadaan kokemusta -
käytännön palvelusta ja opetuksesta.
―Olen saanut enemmän kuin odotin. Tämä valmistaa minua työhöni.
Linja valmentaa opiskelijoita käytännön seurakuntatyöhön.
Lisätietoa tästä raamattukoulumme opiskelijoille tarkoitetusta -
koulutusohjelmasta on ruudulla näkyvässä osoitteessa.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki